Кхарачой-Чергазийчоьнан куьйгалхочо бакъ ца до, ша даржах мукъавоккху бохург\nТемрезов Рашид, Кхарачой-Чергазийчоьнан куьйгалхо\nМассех телеграм-канало ша кеста дарж дуьту аьлла баржийначу хаамна жоп луш, иза "эладита" бен кхин хIума дац, аьлла Кхарачой-Чергазийчоьнан куьйгалхочо Темрезов Рашида. И хаам цо бина Чиллан-беттан 1-чохь Черкесскехь хIоттийначу пресс-конференцехь.\nЖоп доцуш дитина цо шега ша кхозлагIа а даржехь виса дагахь вуй аьлла дина хаттар.\n"Даржан хан чекхйолу Марсхьокху-баттахь. Нагахь санна президента а, бахархоша а кандидатура къобалъяхь, болх бийр бу кхидIа а, дукха бу регионехь бан беза болх", - аьлла политика.\nТермезов, Нохчийчоьнан куьйгалхо а санна, уггаре дукха даржехь Iачу регионийн I0 куьйгалхошлахь ву. 2011-чу шарахь веана иза Кхарачой-Чергазийчоьнан куьйгалле.\n"Термезовс политикехь кхидIа а хан хьор хилар дийца даккха хьалхе ду цкъачунна. Кремльна цкъачунна гучух тера дац цунна альтернатива – иза гайтина президента Путина ша мехкан кхиамаш билгалбахарца а, иза ша цхьаъ Къилбаседа Кавказерчу куьйгалхойх керлачу Пачхьалкхъан Кхеташоннна юкъаозорца а. Амма кхин а масех бутт бу цуьнан даржехь Iан, ткъа ситуаци ю дуьнентIехь а, пачхьалкхехь а ца хеддаш хийцалуш", - элира Кавказ.Реалиина ша еллачу интервьюхь пресс-конференцин декъашхочо, "Эльбрус.Пресс" цIе йолчу газетин редактора Ветрова Анастасияс.\nКхарачой-Чергазийчоьнан конституцино доьхку цхьан стаганна мехкан куьйгалхочун даржехь ца хеддаш хина хенал сов Iан. Амма Оьрсийчоьнан президентанна пачхьалкхан конституци юкъаязйина йоллу керла бакъо язйина махкарчу Халкъан Кхеташонан депутаташа шайн мехкан конституци юкъа. Термезовс даржехь даьккхина хьалхара 4 шо лоруш дац, цундела иза дарже 2016-чу шарахь веъча санна лорур ду.


Нохчийчоьнан чоьхьарчу гIуллакхийн министран хьалхарчу гIовсо Алуудинов Аптис видео яьржийна, ша а, кхин массех стаг а мехкан куьйгалхо Кадыров вен гIоьртина бохуш лелачу хабаршна дуьхьал.\nЦхьана десачу цIаьлгахь, спортан кIайн духарахь, паргIатваьлла Iа Алаудинов, цо чIагIонаш йо, ша цкъа а къастар вац Кадыровх дIа, бохуш. Ала деза, кIезиг богIу нохчийн гIиллакхца цуьнан мотт а, халкъе вистхила охьахууш тIедоьхна духар а.\nШена тIе доцург кхуьллучу журналисташца ша кхелехула юкъаметтиг къастор ю, боху Алаудиновс.\n"И деса хIуманаш яздийраш боьха шайтIанаш ду, уьш даима гIерта Кадыровн тобанера барт бохо. Амма иза дан ца делла цкъа а, я далур а дац. Со велла меттиг еача а вуьгур вара кешнашка Кадыровн тобанера стаг санна. Сайх лаьцна и боьхалла яржош йолчу хIуманашкара ас деха ма-дезза жоп доьхур ду. ШайтIанаш, лаха шайна лачкъа меттиг, - яздина Алаудиновс шен видео буха.\nХьалхо "СКФО Telegraph" телеграм-канало яздира, Нохчийчохь куьйгалхочунна дIовш дала гIоьртина аьлла. Алаудиновца цхьаьна Кадыров вен кечлуш хилла бохуш дуьйцу Устрада-ГIаларчу мэран даржера вохийна Темирбаев ИбрахIим а, Хьалха-Мартан кIоштан куьйгалхо Абдурешидов Валид а, яздина Iедална герга ларалучу "СКФО Telegraph" канало.\nКадыровн пресс-гIоьнчас Керимов Iаьлвис эладита ду элира мехкан куьйгалхо вен гIоьртина аьлла даржийнарг. "Ас эладитанашна комментари ца йо", - ду цо шега хаттар динчу журналисташна делла жоп.


Асадан гIопан кевнехь лаьтта ДАIИШ\nОьрсийчоьно новкъарло йина Цхьанакхеттачу Къаьмнийн организацин Кхерамзаллин Кхеташонна Шемарчу бахархойн бакъонаш йийцаре яхка. Оццу дийнахь Асадна хиина, мел хала ду дуьнено шена тIекарло еш ца хилча.\nКхерамзаллин Кхеташо дагахь яра шемахоша лов бала бийцаребан. Реза яра къамелдан Франци, Британи, Iамеркан Штаташ, Швеци, Полша, Перу, Кувейт. Амма Оьрсийчоь а, Китай а дуьхаьлъелира, вето тухуш. Царна тIехIоьттира Казахстан а, Боливи а.\n"Кхерамзаллин Кхеташоно тахана йийцаре йийриг адаман бакъо яц, цундела тхуна бахьана ца го уьш хьехо. Оцунна тIехь леррина болхбеш Женевера адамийн бакъонашкахула йолу Кхеташо ю", - элира шен позици йовзуьйтуш хьукматехь Оьрсийчоьнан векало Кузьмин Геннадийс.\nАдамийн бакъонаш листа Оьрсийчоьно доьхккучу дийнахь иза верас лаьттачу Шемин диктаторан эскаршна цIеххьана тохардира ДАIИШ-ан бIаьхоша. Демаьшкара Ал-Къадам олу дакъа а лоцуш, Асадан гIопана гергакхаьчна уьш, резиденци тIекхача ца юьсу ялх чаккхарма бен.\nДемаьшкахь Ал-Къадам ша цхьаъ хилла а ца Iа даIишхойн карахь – массийтта шо ду цара уллера ал-Хьаджар ал-Асвад кIошт а, палестинахойн-мухIажирийн куп Йармук а шайгахь латтае. Позицеш лаьтта даIишхойн гергарчу Тадаман кIоштахь а.\nХIун деш бара Асадан ницкъаш ДАIИШ-о Шемин коьртачу шахьаран дакъа дIалоцучу муьрехь? Муха аьтто балла террорхойн шаьш кхераме буйла юха а дIахаийта?\nIедалан эскарш а, царна гIо деш болу Оьрсийчоьнан, ГIажарийчоьнан ницкъаш а доккхачу декъанна лаьтта Демаьшкана уллерчу Малхбалерчу Гутехь (цигахь, Шемарчу бакъоларъярхоша бечу хаамашца, тIаьххьарчу шина беттачохь велла 1500 стаг).\nАсадна шен шахьарна гергахь Iен даIишхой новкъа бацара стохка а, лурчах а, ша а, курдоша а, дуьненаюкъарчу коалицино а динчу тохарша Алеппо цаьргара яккхалц. Цу тIе, ДАIИШ-ах ца леташ, демократи лоьхучу Гутерчу оппозицех лийтира Асад.\nХIора сантиметр долаерзор ю ша, олура Асада кест-кеста. Гарехь, Путина а санна, цо а лоруш хиллачух тера ду ша ДАIИШ эшийна ваьлла. Амма хIинца даIишхой хоуьйтуш бу Асадна ша галваьллийла.\nАл-Къадамера оппозици лаьллира Iедалан эскарша, амма тIелетира толамхошна ДАIИШ, Асадан ницкъех велира 36, лазийра иттаннаш, хаамбо меттигерчу бакъоларъярхоша.


Шун муха хета? » Нийсо-Дагестан\n25.11.2020 141 0 niyso\nХууш ма хиллара, Дагестанехь цхьаъ бен дац вайн къоман лазам буьйцуш газет. Вайна массарна девзаш а, дезаш а ду и. Ткъе итт шо хан ю вайн къоман газетан агlонаш т1ехь коьртачу теманашна лерина материалаш арайовлуш йолу. Церан юкъахь: Ауховски к1ошт меттах1оттор, вайнах махкахбаьхна Юккъерчу Азе бахийтар, республикера политически хьал, кхочушъеш йолу социальни проекташ, спортхойн кхиамаш иштта д1а кхин а. Массо а ханна вайн республикехь вайнаха д1ахьучу мероприятешкахь дакъа лоцу редакцин белхахоша а. Уггаре чолхечу заман чохь, кхин йолу шуьйра хаамийн г1ирсаш бакъдерг яздан а, дийца а ца х1уьттучу хенахь, вайн газетан белхахоша шайна мел хала а, кхераме а делахь а, бакъдерг яздеш болх бина. Тахана а, сих-сиха куьйгаллера кхерамаш туьйсуш боллушехь, къар а ца луш, вайн халкъана нийсадерг дуьйцуш, довзуьйтуш ду «Нийсо» газет.\nМа-дарра аьлча, цхьаболчу наха газетехь беш болчу балхана лахара мах хадабо.\nХалахеташ делахь а, иштта берш бу вайн юкъахь. Т1аьхьарчу шерашкахь кхин а цхьа бала бу редакцина т1ебоьссина. Шо шаре мел долу газете язлуш берш к1еззига хуьлуш бу.\nХила тарло и интернет юкъа ялар бахьнадолуш. Амма соьга хаьттича, деккъа и цхьа бахьна хилла ца 1а. Киншка а, газет а деша лууш бац кегирхой. Дукха хьолехь царна моьтту деккъа цхьана ловзаргех 1ехалуш 1ийчахьана дахар чекхдолу. Иштта царна хета дерриге бакъдолу керланаш интернет чохь ду. Амма Дагестанехь бехаш болчу нохчашна лерина болу хаамаш къаьсттина вайн газетехь бен бац. Цундела хета суна х1ора а нохчийн доьзалехь яздеш а, доьшуш а хиладеза «Нийсо».\nКхин х1умма а ца дийцича, вайн республикерчу х1ора а кхечу къаьмнийн шайн ненан маттахь арадолуш масийтта газет ду, ткъа вайн нохчийн маттахь цхьаъ бен дац. Иза а вайна кхаба ца лахь х1ун мах бу теша вайн?\nХуьлий вай жигара газета яздеш! Тахана Дагестанехь вай шиб1е эзар гергга нохчий ву. Ткъа вайна пхиъ эзар тираж кхаба ца ло. Иэхь дуй те и? Я бала цакхачар ду те? Шуна муха хета, хьоме газетдешархой? Мухха делахь а, суна нийса-м ца хета и...


СегӀне-ле-ГӀеймс — Википеди\n▲1438 стаг (2019 шеран 1 январь)\nСегӀне-ле-ГӀеймс (фр. Cernay-lès-Reims) — Францин гӀала-коммуна, лаьтта ГгӀанд-Эст регионехь. Коммунан департамент — МагӀна.\nДозанашца йу ВитгӀи-ле-ГӀеймс, ГӀеймс, Пуьизьель, Ножан-л'Аббесс, БегӀгӀуь, Сен-ЛеонагӀ (МагӀна).\nХьост — «https://ce.wikipedia.org/w/index.php?title=СегӀне-ле-ГӀеймс&oldid=7834599»


Гуи-Сент-Андре — Википеди\nГуи-Сент-Андре (фр. Gouy-Saint-André) — Францин гӀала-коммуна, лаьтта О-де-Франс регионехь. Коммунан департамент — Па-де-Кале. Дозанашца йу Марескель-Екемикур, Мурьез, Сен-Реми-о-Буа (Па-де-Кале), Тортфонтен, Обен-Сен-Вааст, Кампань-лез-Еден, Дурьез. ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Гуи-Сент-Андре&oldid=6766402»\nХӀокху агӀонна тӀаьххьара хийцамаш бина: 2021, 17 октябрь, 00:28.


Сомон-ла-Потри — Википеди\nСомон-ла-Потри (фр. Saumont-la-Poterie) — Францин гӀала-коммуна, лаьтта Норманди регионехь. Коммунан департамент — Сен-Маритим. Дозанашца йу Ла-Бельер (Сен-Маритим), Ле-Фоссе, Оссе (Сен-Маритим), Одан-Оданже, Менерваль, Мезангвиль, Поммере (Сен-Маритим). ГӀалин бахархой французаш бу. Официалан Французийн мотт бу.\nХьост — «https://ce.wikipedia.org/w/index.php?title=Сомон-ла-Потри&oldid=5189413»\nХӀокху агӀонна тӀаьххьара хийцамаш бина: 2020, 8 октябрь, 11:54.